CELEX: 62009CN0102
Language: sl
Date: 2009-03-13 00:00:00
Title: Zadeva C-102/09: Predlog za sprejetje predhodne odločbe, ki ga je vložilo Tribunale di Firenze (Italija) 13. marca 2009 — Camar Srl proti Presidente del Consiglio dei Ministri

6.6.2009   
            
            
               SL
            
            
               Uradni list Evropske unije
            
            
               C 129/7
            
         Predlog za sprejetje predhodne odločbe, ki ga je vložilo Tribunale di Firenze (Italija) 13. marca 2009 — Camar Srl proti Presidente del Consiglio dei Ministri
   (Zadeva C-102/09)
   2009/C 129/12
   Jezik postopka: italijanščina
   
      Predložitveno sodišče
   
   Tribunale di Firenze
   
      Stranki v postopku v glavni stvari
   
   
      Tožeča stranka: Camar Srl
   
      Tožena stranka: Presidente del Consiglio dei Ministri
   
      Vprašanja za predhodno odločanje
   
   
               1)
            
            
               Ali je člen 14 Prve Yaoundèjske konvencije nasprotoval temu, da država članica uvede notranjo dajatev za banane s poreklom iz Somalije, ki se dejansko ni uporabljala za domače banane (katerih pridelave sploh ni bilo ali je bila zanemarljiva) niti za nobeno drugo vrsto domačega sadja?
               Če je odgovor na zgornje vprašanje pritrdilen:
            
         
               2)
            
            
               Ali je Protokol „Banane“, priložen k tedaj veljavni Lomèjski konvenciji, nasprotoval obračunavanju dajatve, ki ni bila skladna s členom 14 Prve Yaoundèjske konvencije, za uvoze somalijskih banan v Italijo v letu 1990, ob upoštevanju povezanih določb navedenega protokola in podobnih protokolov, priloženih k predhodnim konvencijam iz Lomèja, ter s členom 5 Druge Yaoundèjske konvencije?
               Če je odgovor nikalen:
            
         
               3)
            
            
               Ali je treba šteti, da so protokoli o bananah, priloženi h konvencijam iz Lomèja, nasprotovali povišanjem dajatve, kot je italijanski davek na potrošnjo za banane s poreklom iz Somalije, uvedenim po 1. aprilu 1976, ne glede na konkretni učinek teh povišanj na izvoz navedenih banan?